Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A Hivatal az 1957. évi IV. törvény szabályai betartásának ellenőrzését az ellenőrzési program II. félévi munkatervébe felvette.
Paragraph Index: 760

(5) bekezdésében biztosított jogorvoslathoz való alkotmányos joggal összefüggésben nem okoz visszásságot, ha az ügyben eljáró szervek az eljárási szabályok betartásával a benyújtott panaszokat kivizsgálták és megtették azokat az intézkedéseket, amelyeket a jogszabályok kötelezően előírnak. Teljes szöveg: 3.2. alfejezetben. OBH 4145/1998. Az Alkotmány 57. § (5) bekezdésében deklarált jogorvoslathoz való joggal összefüggésben visszásságot okoz, ha az adóhatóság a fellebbezést nem határozattal bírálja el. A panaszos sérelmezte, hogy az APEH Dél-budapesti Igazgatósága a fellebbezésére csupán telefonon, illetve egy tájékoztató levélben válaszolt. Az állampolgári jogok országgyűlési biztosának általános helyettese a vizsgálata során megállapította, hogy a panaszos az 1995. évre vonatkozó személyi jövedelemadó bevallásában az Új Polgár Alapítványba történt befizetése címén adót csökkentő tételként vallott be összeget. A lefolytatott adóellenőrzés nem fogadta el adót csökkentő tételként a befizetést, majd a Legfelsőbb Bíróság ítéletét követően, 1997. október 9-én megállapította, hogy az alapítványi befizetés az adókedvezmény igénybevételére feljogosítja a panaszost, és ennek alapján hivatalból történt intézkedés a visszajáró adónak — 20 800 Ft — és kamatának a kiutalása iránt. A panaszos 1997. augusztus 25-én részletfizetési kérelmet nyújtott be az adóhatósághoz 1996. évi 32 447 Ft — általa bevallott — személyi jövedelemadó megfizetésére. 2000/88/II. szám A részletfizetést engedélyező határozat jogerőssé válása után a panaszos személyesen kérte, hogy a fentiek szerint kiutalandó személyi jövedelemadót számítsák be a tartozásába, így az adóhatóság nem utalta ki az összeget. Később kelt beadványában azonban kérte mind a visszajáró adót és a visszautalás késedelmes teljesítése esetére járó kamatot, de

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes